
Grand tour ΠΟΛΩΝΙΑΣ
Βαρσοβία – Παλάτι Βιλανουφ – Βρότσλαβ – Λότζ – Αλατωρυχεία Βιελίτσκα – Κρακοβία – Άουσβιτς
6 ΗΜΕΡΕΣ – ΑΕΡΟΠΟΡΙΚΩΣ 

	ΑΝΑΧΩΡΗΣΗ
	ΕΠΙΣΤΡΟΦΗ

	08/10
	13/10



1η ημέρα: ΠΑΤΡΑ – ΑΘΗΝΑ – ΒΑΡΣΟΒΙΑ 
Συγκέντρωση των εκδρομέων στις 10:30 στη πλατεία Τριών Συμμάχων και αναχώρηση για το αεροδρόμιο Ελ. Βενιζέλος. Πτήση για την μαγευτική Βαρσοβία, την πρωτεύουσα της Πολωνίας. Με την άφιξη ξεκινά η πρώτη μας γνωριμία με την πόλη, μέσα από μια σύντομη περιήγηση που μας δίνει μια αρχική εικόνα της ιστορίας και της αρχιτεκτονικής της. Η Βαρσοβία αποτελεί ένα ζωντανό παράδειγμα θριάμβου της ανθρώπινης θέλησης απέναντι στην καταστροφή. Κατά τη διάρκεια του Β’ Παγκοσμίου Πολέμου, μεγάλο μέρος της πόλης ισοπεδώθηκε σχεδόν ολοκληρωτικά από τις γερμανικές δυνάμεις, αφήνοντας πίσω της μόνο ερείπια και τις πικρές μνήμες μιας ηρωικής αντίστασης. Σήμερα, όμως, η πόλη έχει ανοικοδομηθεί εξ ολοκλήρου, και τα λίγα διατηρημένα μνημεία λειτουργούν ως σιωπηλοί μάρτυρες εκείνου του εφιάλτη, υπενθυμίζοντας πόσο δραματικά μπορεί να σημαδευτεί ένας τόπος από την ιστορία. Η πόλη σφύζει από ζωή, με τη νεανική της φρεσκάδα να συναντά τα ιστορικά της μνημεία σε κάθε βήμα. Οι πλατείες και οι δρόμοι, όπου κάποτε κυριαρχούσε η θλίψη και η καταστροφή, σήμερα είναι γεμάτοι μουσικές σκηνές, δημιουργικά στέκια και διεθνείς εκθέσεις τέχνης. Μεταφορά στο ξενοδοχείο, τακτοποίηση και ξεκούραση.

2η ημέρα: ΒΑΡΣΟΒΙΑ
[bookmark: _Hlk154598369]Πρωϊνό και η ημέρα είναι αφιερωμένη στην ανακάλυψη της όμορφης Βαρσοβία μέσα από μια ολοκληρωμένη ξενάγηση , η οποία ξεκινά μπροστά από την εντυπωσιακή στήλη του Σιγισμούνδου ύψους 22 μέτρων στην πλατεία του Κάστρου. Θα γνωρίσουμε τα σημαντικότερα αξιοθέατα της πόλης, συνδυάζοντας ιστορία, πολιτισμό και σύγχρονη ζωή. Η περιήγηση μας ξεκινάει με το ιστορικό κέντρο , την Παλιά Πόλη που έχει ανακηρυχθεί Μνημείο Παγκόσμιας Κληρονομιάς της UNESCO και κοσμείται από το εμβληματικό άγαλμα της Γοργόνας της Βαρσοβίας. Θα απολαύσουμε τη ζωντανή ατμόσφαιρα, θα θαυμάσουμε τη γοητευτική αρχιτεκτονική της, τα εμβληματικά σημεία όπως το Βασιλικό Κάστρο της Βαρσοβίας και την εντυπωσιακή Πλατεία της Αγοράς. Θα δούμε επίσης το επιβλητικό Παλάτι Πολιτισμού και Επιστημών, ένα από τα πιο χαρακτηριστικά κτίρια της πόλης, καθώς και σημαντικούς δρόμους και μνημεία που αποτυπώνουν την πολυτάραχη ιστορία της. Θα δούμε τα υπέροχα θρησκευτικά μνημεία όπως ο καθεδρικός ναός του Αγίου Ιωάννη και η εκκλησία των Ιησουιτών που το καθένα διαθέτει τη δική του πλούσια ιστορία και αρχιτεκτονική μεγαλοπρέπεια. Συνεχίζουμε με την εβραϊκή κληρονομιά στο Μνημείο του Τείχους του Γκέτο, μαθαίνουμε για την Εβραϊκή Εξέγερση του 1943 και τον σημαντικό ρόλο που έπαιξε στην ιστορία της Βαρσοβίας. Συνεχίζουμε με την επίσκεψη στο εντυπωσιακό Παλάτι Βιλανόφ, ένα από τα σημαντικότερα αξιοθέατα της Πολωνίας, γνωστό για τη βασιλική του αίγλη.  Θα περιηγηθούμε στους καταπράσινους κήπους, να απολαύσουμε τη μοναδική ατμόσφαιρα και θα βγάλουμε όμορφες φωτογραφίες. Ελεύθερος χρόνος, ώστε να απολαύσουμε τη βόλτα μας στα γραφικά σοκάκια, να δοκιμάσουμε τοπικές γεύσεις ή να χαλαρώσουμε σε κάποιο από τα όμορφα καφέ της πόλης. Επιστροφή στο ξενοδοχείο και διανυκτέρευση.

3η ημέρα: ΒΑΡΣΟΒΙΑ – ΛΟΤΖ – ΒΡΟΤΣΛΑΒ 
Πρωϊνό και ετοιμαζόμαστε να αναχωρήσουμε προς τη δυτική Πολωνία. Πρώτη μας στάση η Λοτζ, μια πόλη με έντονο βιομηχανικό παρελθόν που τα τελευταία χρόνια έχει μετατραπεί σε ένα ζωντανό κέντρο πολιτισμού και τέχνης. Το Λοτζ αναπτύχθηκε κατά την δεύτερη βιομηχανική επανάσταση, καθώς η περιοχή γνώρισε τεράστια άνθηση της κλωστοϋφαντουργίας και άλλων επαγγελμάτων. Έτσι εδώ θα συναντήσεις πολλά κτίρια που αποτελούν πρώην εργοστάσια και βιομηχανίες της περιοχής. Τα επόμενα χρόνια η πόλη γνωρίζει τεράστια οικονομική καταστροφή λόγο του 2ου παγκοσμίου πολέμου, ενώ αργότερα εδώ δημιουργήθηκε μια από τις σημαντικότερες σχολές κινηματογράφου ολόκληρης της Πολωνίας, η οποία λειτουργεί έως και σήμερα. Αρκετά από τα ιστορικά κτίρια και τα εργοστάσια της βιομηχανικής εποχής έχουν αναπαλαιωθεί και αποτελούν τόπο συνάντησης και κουλτούρας των κατοίκων του. Συνεχίζουμε το ταξίδι μας προς την πανέμορφη Βρότσλαβ , μια από τις πιο γραφικές πόλεις της Πολωνίας, χτισμένη πάνω σε ποτάμια και γέφυρες η οποία συνδυάζει διαφορετικές παραδόσεις, πολιτισμούς και θρησκείες. Ξεκινάμε την περιήγησή μας στην πόλη από την πλατεία της αγοράς του Βρότσλαβ, μία από τις πιο όμορφες και μεγαλύτερες πλατείες αγοράς στην Πολωνία! Περπατάμε μέσα από την Αγορά προς τον Πυλώνα και τη Γέφυρα των Μαγισσών, ένα εκπληκτικό μέρος, μαθαίνουμε για έναν από τους συναρπαστικούς θρύλους του Βρότσλαβ, για την Καμπάνα του Αμαρτωλού από την Εκκλησία της Μαρίας της Μαγδαληνής. Συνεχίζουμε με την εκκλησία της Αγίας Ελισάβετ και το Πανεπιστήμιο του Βρότσλαβ. Φτάνουμε στον ποταμό Odra και αντικρίζουμε μια μοναδική θέα του λιμανιού με τα ατμόπλοια , τις άπειρες καφετέριες κατά μήκος της αποβάθρας και συνεχίζουμε με την ιστορική Γέφυρα των Εραστών και ολοκληρώνουμε την περιήγηση μας στην «Βενετία του Βορρά » με την επίσκεψη στο Καθεδρικό Ναό  με την τεράστια ιστορία του . Μεταφορά στο ξενοδοχείο, τακτοποίηση και ξεκούραση.

4η ημέρα: ΒΡΟΤΣΛΑΒ – ΑΟΥΣΒΙΤΣ – ΚΡΑΚΟΒΙΑ 
Πρωϊνό και αναχωρούμε για το Άουσβιτς-Μπιρκενάου,  έναν τόπο με βαθιά ιστορία.  Το Άουσβιτς (Auschwitz) ήταν το μεγαλύτερο συγκρότημα στρατοπέδων συγκέντρωσης και εξόντωσης της Ναζιστικής Γερμανίας, κοντά στο Οσβιέτσιμ της Πολωνίας. Λειτούργησε ως κέντρο μαζικής δολοφονίας, κυρίως Εβραίων, και καταναγκαστικής εργασίας, αποτελούμενο από το Άουσβιτς Ι, Άουσβιτς ΙΙ-Μπίρκεναου (κέντρο εξόντωσης) και Άουσβιτς ΙΙΙ-Μόνοβιτς. Απελευθερώθηκε στις 27 Ιανουαρίου 1945.  Στο Άουσβιτς Ι, θα περπατήσουμε μέσα από τους διατηρημένους στρατώνες και τα κελιά των κρατουμένων. θα δούμε τα αυθεντικά αντικείμενα των θυμάτων και θα περάσουμε κάτω από τη διαβόητη πύλη «Arbeit macht frei», ενώ θα μάθουμε για τους καθημερινούς αγώνες, τα βάσανα και την αντοχή των κρατουμένων. Συνεχίζουμε με το Άουσβιτς ΙΙ - Μπίρκεναου (Auschwitz II-Birkenau) , το μεγαλύτερο στρατόπεδο συγκέντρωσης και εξόντωσης του ναζιστικού καθεστώτος, υπεύθυνο για τον θάνατο πάνω από 1,1 εκατομμυρίων ανθρώπων, κυρίως Εβραίων, κατά τον Β' Παγκόσμιο Πόλεμο. Εδώ θα δούμε τα στοιχειωμένα απομεινάρια των θαλάμων αερίων και των κρεματόριων και θα γίνουμε μάρτυρες της κλίμακας των θηριωδιών που διαπράχθηκαν. θα μάθουμε τον ρόλο του στρατοπέδου στην «Τελική Λύση» των Ναζί και θα οδηγηθούμε σε μια στιγμή περισυλλογής στους μνημειακούς χώρους που σήμερα λειτουργεί ως Μνημείο-Μουσείο. Αναχωρούμε με περίεργα συναισθήματα προς την Κρακοβία. Μεταφορά στο ξενοδοχείο, τακτοποίηση και ξεκούραση.

5η ημέρα: ΚΡΑΚΟΒΙΑ 
Πρωϊνό και αναχωρούμε για να ανακαλύψουμε την Βασιλική Πρωτεύουσα , μιας από τις ομορφότερες και πιο καλοδιατηρημένες πόλεις της Ευρώπης, την ιστορική Κρακοβία, την δεύτερη μεγαλύτερη και μία από τις παλαιότερες πόλεις της Πολωνίας . Ξεκινάμε με την Παλιά Πόλη που επέζησε από τον Δεύτερο Παγκόσμιο Πόλεμο και αποτελεί πολιτιστικό κέντρο, φιλοξενώντας καλλιτέχνες, επιστήμονες και ηγέτες από όλη την Ευρώπη.  Θα ακολουθήσουμε τη Βασιλική Διαδρομή, θα περάσουμε από αξιοθέατα που κόβουν την ανάσα, όπως το περίφημο λόφο Βαβέλ (Wawel Hill). Αρχικά θα ανακαλύψουμε την ιστορία του Βασιλικού Κάστρου (Royal Castle), το οποίο ήταν το πολιτιστικό κέντρο της Πολωνίας μέχρι και τον 16ο αιώνα, καθώς και τον επιβλητικό Καθεδρικό Ναό (Cathedral) που ήταν μάρτυρας Βασιλικών στέψεων όπως και κηδειών και δεσπόζει στον λόφο,  θα θαυμάσουμε το όμορφο παρεκκλήσι του Σίσιγκουντ (Sigismund’s Chapel), ένα έμβλημα της Αναγέννησης της Τοσκάνης. θα ακούσουμε την ιστορία του Κράκους, του Πολωνού πρίγκιπα, ο οποίος νίκησε τον Δράκο της Wawel και έβαλε την πόλη πάνω στη φωλιά του δολοφονημένου δράκου. Συνεχίζουμε με την Βασιλική της Αγίας Μαρίας, την εντυπωσιακή εκκλησία από τούβλο που προκαλεί δέος γνωστή απλώς ως St Mary's, αποτελείτε από δύο πύργους διαφορετικού ύψους. θα περιπλανηθούμε στην γραφική περιοχή του Καζίμιερζ (Kazimierz), μια ιστορική περιοχή που συνδέεται στενά με τον εβραϊκό πολιτισμό. Στο νεκροταφείο Remah όπου έχει καλά διατηρημένες ταφόπλακες και είναι ένα από τα ωραιότερα εβραϊκά νεκροταφεία σε όλη την Ευρώπη. Καταλήγουμε στην πολυσύχναστη κεντρική πλατεία της αγοράς (Main Market Square) και την πλατεία της κύριας αγοράς (Rynek Glowny). θα Θαυμάσουμε την αναγεννησιακή Sukiennice, την αίθουσα υφάσματος που κάποτε ήταν ένα σημαντικό κέντρο διεθνούς εμπορίου. θα έχουμε την ευκαιρία να περπατήσουμε στα γραφικά σοκάκια, να απολαύσουμε την ιδιαίτερη ατμόσφαιρα της πόλης και να ανακαλύψουμε γωνιές γεμάτες ιστορία και ζωντάνια. Ελεύθερος χρόνος και στην συνέχεια επιστροφή στο ξενοδοχείο και διανυκτέρευση.

6η ημέρα: ΚΡΑΚΟΒΙΑ – ΑΛΑΤΩΡΥΧΕΙΑ ΒΙΕΛΙΤΣΚΑ – ΑΘΗΝΑ – ΠΑΤΡΑ   
Πρωϊνό και αναχωρούμε για να επισκεφθούμε ένα από τα πιο εντυπωσιακά αξιοθέατα της Πολωνίας, το «αλμυρό» μουσείο,  τα περίφημα Αλατωρυχεία Βιελίτσκα, ένα μνημείο παγκόσμιας κληρονομιάς της UNESCO με ιστορία 700 ετών. Πρόκειται για μια υπόγεια "πόλη" 327 μέτρων με εντυπωσιακά παρεκκλήσια, λίμνες και γλυπτά λαξευμένα εξ ολοκλήρου στο αλάτι. Για να κατέβεις στο ορυχείο, πρέπει να κατέβεις περίπου 800 σκαλοπάτια. Αφού κατέβεις περίπου 350 από αυτά, θα βρεθείς στον πρώτο υπόγειο όροφο. Το αλατωρυχείο βρισκόταν σε πλήρη λειτουργία μέχρι το 1996, όταν αναγκαστικά σταμάτησε να λειτουργεί λόγω εξάντλησης των αποθεμάτων άλατος. Έκτοτε, μετά από σημαντικές σωστικές παρεμβάσεις, κατέστη σταδιακά επισκέψιμο στο κοινό, ενώ σήμερα όλοι οι χώροι του είναι πλήρως προσβάσιμοι στους τουρίστες που σπεύδουν να περπατήσουν στα τούνελ και τα πηγάδια που για εκατοντάδες χρόνια χρησιμοποιούσαν οι εργάτες για την εξόρυξη του πολύτιμου άλατος. Σύμφωνα με τις ιστορικές πηγές, το αλατωρυχείο άνοιξε για πρώτη φορά κάπου στον 13ο αιώνα, ενώ η πρώτη αναφορά στην εξόρυξη του λευκού χρυσού γίνεται ακόμα νωρίτερα, το 1119. Μάλιστα, το αλατωρυχείο συνδέθηκε με τον θρύλο μιας εκκεντρικής πριγκίπισσας, η οποία -όπως λέει ο μύθος- ζήτησε από τον πατέρα της ως γαμήλιο δώρο, αντί για δαχτυλίδι ένα αλατωρυχείο. Η αλήθεια είναι πως ο βασιλιάς πατέρας της δεν αρνήθηκε το δώρο στην κόρη του και μέχρι να της βρει το σωστό αλατωρυχείο που της έταξε της έδωσε ένα χρυσό δαχτυλίδι. Απογοητευμένη η πριγκίπισσα που ο βασιλιάς πατέρας της δεν της βρήκε το ιδανικό δώρο, πέταξε το χρυσό δαχτυλίδι σε ένα πηγάδι ενός άλλου αλατωρυχείου στην Ουγγαρία μη περιμένοντας ποτέ ότι θα πάρει ποτέ το δώρο που τόσο πολύ ήθελε. Όταν, όμως, η πριγκίπισσα έφθασε στην Πολωνία μετά από το ταξίδι της, ζήτησε από τους υπηρέτες της να ανοίξουν ένα πηγάδι για νερό και τότε -ως διά μαγείας- αντί για νερό, βγήκε αλάτι. Αυτό τότε θεωρήθηκε θαύμα και η πριγκίπισσα ανακηρύχθηκε αγία, γιατί χάρη στη διορατικότητα της έφερε τον λευκό χρυσό στα εδάφη του βασιλείου της Πολωνίας. Αν και ο μύθος δεν έχει και μεγάλη σχέση με την πραγματικότητα, αποτέλεσε για δεκάδες χρόνια τεράστια πηγή έμπνευσης για τους αλατωρύχους που εξόρυσσαν νύχτα μέρα τον λευκό χρυσό από τα έγκατα της γης. Σήμερα, τα γλυπτά από αλάτι των παλιών εργατών του ορυχείου κοσμούν το εσωτερικό του Μουσείου του Αλατωρυχείου προσφέροντας ένα θέαμα που λίγο έως πολύ κόβει την ανάσα. Είναι πραγματικά απίστευτο το τι μπορεί να συλλάβει ο ανθρώπινος νους και να αποτυπώσει στο αλάτι. Από τον Μυστικό Δείπνο του Λεονάρντο Ντα Βίντσι μέχρι την Αγία Τράπεζα του Παρεκκλησίου της Αγίας Κίνγκα, τα πάντα εδώ είναι από αλάτι. Μην εκπλαγείτε, αν κοιτώντας το ταβάνι, δείτε ακόμα και πολυελαίους φτιαγμένους από αλάτι. Μάλιστα, μία από τις πιο πρόσφατες προσθήκες του Μουσείου είναι το γλυπτό του Πάπα Ιωάννου Παύλου Β’ και του Πολωνού αστρονόμου Κοπέρνικου. Φτιαγμένα επίσης από αλάτι. Οι εκπλήξεις του Μουσείου, όμως, δεν σταματούν εδώ. Το Αλατωρυχείο της Βιελίτσκα είναι τόσο μεγάλο που εκτείνεται σε εννέα υπόγεια επίπεδα και φθάνει σε βάθος μέχρι τα 327 μέτρα με περισσότερες από 2.040 αίθουσες και 300 στοές. Μάλιστα, σε αρκετά σημεία του ορυχείου έχουν σχηματιστεί και υπόγειες λίμνες που κάνουν την περιήγηση στον χώρο ακόμα πιο μαγευτική και αινιγματική. Με το τέλος της ξενάγησης μας στο «αλμυρό» μουσείο,  κατευθυνόμαστε προς το αεροδρόμιο της Κρακοβίας  για την πτήση επιστροφής μας με τις αποσκευές μας γεμάτες όμορφες εικόνες από ένα ταξίδι που τα είχε όλα , ιστορία, πολιτισμό και μοναδικά τοπία.
Αναχώρηση για το αεροδρόμιο για την πτήση επιστροφής μας. Άφιξη στην Αθήνα και άμεση αναχώρηση για την Πάτρα. 

ΤΙΜΗ  ΣΥΜΜΕΤΟΧΗΣ  ΚΑΤΑ  ΑΤΟΜΟ
	
	Early booking έως 31/08
	Κανονική Τιμή από 01/09

	Τιμή σε δίκλινο
	985 €
	1.050 €

	Τιμή σε μονόκλινο
	1.260 €
	1.325 €



ΠΕΡΙΛΑΜΒΑΝΟΝΤΑΙ:
· Αεροπορικά εισιτήρια με απευθείας πτήσεις της Aegean Airlines
· Φόροι Αεροδρομίων, Επίναυλοι καυσίμων , ΦΠΑ
· Αποσκευές : περιλαμβάνεται ένα προσωπικό αντικείμενο (γυναικεία τσάντα, backpack κλπ) το οποίο πρέπει να χωράει κάτω από το μπροστινό σας κάθισμα,1 χειραποσκευή έως 8kg και μια αποσκευή 23 κιλά.
· Πέντε (5) διαν/σεις στις σημαντικότερες πόλεις της Πολωνίας
· Δύο (2) διαν/σεις στην Βαρσοβία  Hilton Warsow 4* ή εφάμιλλο 
· Δύο (2) διαν/σεις στην Κρακοβία  Hyat Palace 4* ή εφάμιλλο
· Μία (1) διαν/ση στη Βρότσλαβ  Wyndham Old Town 4* ή εφάμιλλο
· Είσοδος και ξενάγηση στα Αλατωρυχεία ,στο Άουσβιτς , καθώς και στους κήπους του Παλατιού Βιλανούφ.
· Πρωινό καθημερινά στα ξενοδοχεία
· Μεταφορές – περιηγήσεις με πούλμαν σύμφωνα με το πρόγραμμα
· Μεταφορά με πούλμαν ή mini bus από Πάτρα – Αεροδρόμιο Ελ. Βενιζέλος – Πάτρα
· Έμπειρος συνοδός εκδρομής
· Ασφάλιση αστικής ευθύνης
 ΔΕΝ ΠΕΡΙΛΑΜΒΑΝΟΝΤΑΙ:
· Checkpoints & Δημοτικοί Φόροι : 45€ κατ’ άτομο (πληρωτέα τοπικά)
· Είσοδοι σε μουσεία, κάστρα & αρχαιολογικούς χώρους.
· Οτιδήποτε δεν αναφέρεται στα περιλαμβάνονται.

ΠΤΗΣΕΙΣ  
ΑΘΗΝΑ – ΒΑΡΣΟΒΙΑ:   15:55 – 17:30
ΚΡΑΚΟΒΙΑ – ΑΘΗΝΑ:   17:20 – 20:35

ΣΗΜΕΙΩΣΕΙΣ: 
· Προκαταβολή για κράτηση θέσης: 350 € και φωτοτυπία της ταυτότητας και στις 2 όψεις ή του διαβατηρίου στη σελίδα της φωτογραφίας. H εξόφληση θα πρέπει να γίνει το αργότερο έως τις 20/09
· Απαραίτητα ταξιδιωτικά έγγραφα που πρέπει να έχετε μαζί σας στο ταξίδι σας: Ταυτότητα νέου τύπου ή διαβατήριο.
· Το πρόγραμμα είναι ενδεικτικό και ενδέχεται να αλλάξει η σειρά των επισκέψεων. 
· Σε περίπτωση ακύρωσης της κράτησης σας επιβαρύνεστε με τα παρακάτω ποσά επί της αξίας της εκδρομής. Σε διάστημα από την εγγραφή έως 45 ημέρες παρακρατείτε η προκαταβολή, σε διάστημα από 44 – 15 ημέρες το 50% της αξίας της εκδρομής και από 14 ημέρες έως την ημέρα της αναχώρησης ο πελάτης χρεώνεται με ακυρωτικά που αντιστοιχούν στο 100% της αξίας της εκδρομής.  





